Nasjonalgalleriet bevares, NRK-lisensen skrotes. Slik blir regjeringens nye kulturpolitikk

Hverken den rødgrønne eller den blåblå regjeringen klarte å bestemme Nasjonalgalleriets skjebne. Nå blir det fortsatt kunst i de ærverdige bygningene, men kostnader til rehabilitering skal begrenses.

14. jan. 2018 22:49 Sist oppdatert 15. januar 2018

Jeløya-plattformen som ble lagt frem av Venstre, Høyre og Fremskrittspartiet søndag ettermiddag, har en detaljert plan for hvilken kulturpolitikk Norge skal ha.

Den 80 sider lange Jeløya-erklæringen har seks sider viet kulturpolitikk, og både nynorsk-mål, stipendordninger og næringsvirksomhet til frilanskunstnere har fått oppmerksomhet. Det er også enighet om å skrote NRK-lisensen og finne en ny inntektsmodell for allmennkringkasteren.